Edi Iordănescu este conștient de forța Columbiei înaintea meciului amical: "Este cea mai în formă națională din lume!"
Naționala României continuă pregătirea pentru EURO 2024 cu încă un meci amical. "Tricolorii" vor juca marți seară la Madrid împotriva Columbiei.
Edi Iordănescu este conștient de nivelul ridicat al adversarului. Selecționerul României a vorbit înaintea partidei și a evidențiat pricipalele calități ale sud-americanilor.
"Este cea mai în formă națională din lume!"
"Chiar dacă nu am făcut un joc spectaculos cu Irlanda de Nord, pentru mine a fost un test extrem de util. Echipa a avut atitudine bună. După meci am fost supărați, era normal, ne-am fi dorit să câștigăm. Am întâlnit un adversar care a fost foarte bine organizat, ne-au pus în dificultate în anumite momente ale jocului. Am testat anumite lucruri, am încercat anumite experimente, mi le-am asumat. Suntem într-o perioadă în care putem face asta.
Același lucru se va întâmpla și la amicalul cu Columbia. Vorbim de un joc de cu totul alt nivel. Este cea mai în formă națională din lume, o echipă foarte eficientă, o echipă cu multă calitate individuală. A învins Spania, Brazilia, Germania. Nu a fost absolut nimic întâmplător. Vin după 20 de meciuri fără înfrângeri, în ultimele 10 nu au primit gol!
Vor fi multe schimbări, e un risc când faci acest lucru. Dar vine la pachet cu strategia pe care o avem", a spus Edi Iordănescu, în cadrul unei conferințe de presă.